

REPUBLIKA HRVATSKA

LIČKO-SENJSKA ŽUPANIJA

OPĆINA KARLOBAG

KLASA: 340-01/23-01/05

URBROJ: 2125-5-25-3

Karlobag, 14. travnja 2025.

Na temelju Zakona o cestama (NN 84/11, 22/13, 54/13, 148/13, 92/14, 110/19, 144/21, 114/22, 04/23 i 133/23), Zakona o državnoj izmjeri i katastru nekretnina (NN 112/18, 39/22) i Pravilnika o geodetskim elaboratima (NN 59/18), Općina Karlobag kao tijelo nadležno za upravljanje nerazvrstanim cestama na svom području, objavljuje

**JAVNI  POZIV**  
**nositeljima stvarnih prava na nekretninama**  
**preko kojih prolazi nerazvrstana cesta**

**I.**

U svrhu izrade geodetskog elaborata javne i nerazvrstane ceste i sređivanja katastarskog i zemljišnoknjižnog stanja na području Općine Karlobag pozivaju se na javni uvid **nositelji prava na katastarskim česticama** k.č.br: dio 3008, dio 3009, dio 3018, dio 3183 i dio 3185 sve k.o. Cesarica, te dio 1271 k.o. Baške Oštarije, **kao i nositelji prava na susjednim katastarskim česticama koje neposredno graniče s navedenim česticama.**

**II.**

Nositelj stvarnih prava na zemljištu (stranke u postupku ili njihovi opunomoćenici) mogu izvršiti uvid u geodetski elaborat izvedenog stanja predmetne nerazvrstane ceste, te zatražiti eventualna dodatna pojašnjenja **dana 15. travnja 2025. godine (utorak) u vremenu od 11:00 do 14:00 sati, u općinskoj vijećnici Općine Karlobag.**

Izlaganje geodetskog elaborata izvršit će ovlašteni inženjer geodezije Marijan Vlainić iz Gospića.

**III**.

Ovaj poziv objavit će se u javnom tisku, na mrežnim stranicama Općine Karlobag [www.karlobag.hr](http://www.karlobag.hr) i na oglasnoj ploči Općine Karlobag.

OPĆINA KARLOBAG